VAMMAISNEUVOSTON KOKOUS

Aika		Maanantai 30.5.2022 klo 15-16.10. 
Paikka	Hyvinvointikeskus Sopukka, Karistamontie 4, kokoustila Hilla (yläkerta)

Läsnä 	

	Ritva Kivelä. Pj., Sodankylän diabetesyhdistys ry. 

Lauri Siirtola, Sodankylän invalidien yhdistys,

	Kirsti Reijonen, Sodankylän näkövammaiset  

	Saara Yliranta, Erityislasten omaiset ry., Teams
	
		Jani Uusitalo, Sodankylän kunta, sivistystoimi., Teams 

	Raimo Äärelä, kunnanhallituksen edustaja, Sodankylän kunta. 
	 
	Ville Pyhäjärvi, teknisen osaston edustaja, Sodankylän kunta, Teams
	
	Susanna Takala, sihteeri, Sodankylän kunta

 Poissa	
	Viljo Poikela, Sodankylän kuulo ry. 

		

1.	Kokouksen avaus, laillisuus ja päätösvaltaisuus. 

Kokous avattiin ja todettiin lailliseksi ja päätösvaltaiseksi. Kokouskutsu on lähetetty 13.5.2022 ja paikalla oli puheenjohtaja ja vähintään kolme jäsentä.  

Puheenjohtaja luki edellisen kokouksen pöytäkirjan. 
 
2.	Pöytäkirjantarkastajaksi ja ääntenlaskijoiksi valittiin Raimo Äärelä ja Lauri Siirtola. 

3.	Ajankohtaiset asiat. 

Kirsti Reijonen toi esille esteettömältä kalastuspaikalta löytyneen irtonaisen grillin ja lasten rohkean uimisen/veteen hyppäämisen paikalla. Turvallisuusnäkökohdat mietityttivät. Ville Pyhäjärvi totesi, että kyseessä ei ole julkinen uimapaikka ja että grillin on tuonut paikanpäälle yksityishenkilö. Jani Uusitalo aikoi laittaa Wilma-järjestelmän kautta varoitusta lapsille siitä, että kyseessä ei ole julkinen uimapaikka. Hyppäämistä ei suositella. 

4.	Puheenjohtaja luki vanhusneuvoston pöytäkirjan. Pöytäkirjan pohjalta heräsi keskustelua.

Miten vanhusten asumisyksiköissä näkövammaisten ja kuulovammaisten esteettömyyteen liittyvät asiat huomioidaan, esimerkiksi kahvipöydän väritys, onko sekä pöytä, että kupit niin samanvärisiä, että näkövammainen ei niitä voi hahmottaa.

Esitetään, että asumispalveluja suunniteltaessa ja toteutettaessa sekä yksikköjä remontoidessa tulisi ottaa huomioon esteettömyys myös yllä mainituilla tavoilla. 

Ruokapalvelua koskeva kohta herätti keskustelua. Ville Pyhäjärvi totesi teknisen lautakunnan työstävän vanhusneuvoston asiaan liittyvää aloitetta. Ruokapalvelu siirtyy jatkossa hyvinvointialueelle in-house -yhtiöksi. 

5.	Osa vammaisneuvoston jäsenistä on tavannut vs. perusturvajohtajan ja vs. kunnanjohtajan kanssa alueen taksiyrittäjiä ja taksivälitystä 26.4.2022 kunnanvirastolla järjestetyssä tilaisuudessa. Kilpailutus kuljetuksia koskien oli tilaisuuden aikana meneillään. Vammaispalvelulain sekä sosiaalihuoltolain mukaisten kuljetuspalveluiden toimivuudessa on ollut haasteita. Taksiyrittäjät toivat esiin näkökulmaa, että takseja ei ole riittävästi. 

Yllä mainittu kilpailutus on saatu päätökseen ja taksiyrittäjät ovat tarjouksia toimittaneet. Kilpailutuksen tuloksia ei ole vielä käsitelty perusturvalautakunnassa. Sosiaalipalveluissa on tämän lisäksi selviteltävänä, josko  vammaispalvelulain mukaisten palveluiden ja tukitoimien soveltamisohjeen päivittämisen kautta voitaisiin organisoida kuljetuspalvelua toimivammaksi siten, että ruuhka-aikoina taksien saatavuus paranisi siten, että saataisiin suurempi osa kunnan takseista käyttöön. 

Todettiin, että koronarajoitukset ovat heikentäneet kuljetusten yhdistelyä. Yhdistely voikin jatkossa helpottua ja tämä osaltaan parantaa taksien saatavuutta. 

6.	Muut asiat: 

Lauri Siirtola totesi laiturin tehdyn esteettömälle kalastuspaikalla kuivalle maalle. Tämä ei kalastuksen kannalta ole paras mahdollinen vaihtoehto. Ville Pyhäjärvi totesi, että laituri tehty mahdollisimman huoltovapaasti. Yhdyskuntatekniikan päälliköltä voi kysyä asiasta enemmän. 

Kirsti Reijonen kertoi sanakarttakäytännöstä. Tämä tarkoittaa sanallista ohjeistusta reiteistä ja rakennuksista eli näkövammaisten kannalta parempaa saavutettavuutta. Vammaisneuvosto jää pohtimaan tässä vaiheessa voisiko sanakartan tekoa esittää kunnan rakennuksiin, esim. Sopukkaan ja SMK:n. 

Reijonen toi esille, että näkövammaisten päivää vietetään 13.10.2022. 

Päätettiin pyytää kunnan viestinnän asiantuntija Lotta Seuria josko hän siirtäisi vammaisneuvoston tiedot kunnan internetsivuille. Asiassa tulee kiinnittää huomiota saavutettavuuteen. Sivut tulee olla ruudunlukuohjelmalla luettavissa. 

Ville Pyhäjärvi kertoi kunnanviraston valtuustosalin induktiosilmukoita parennetun. 

Sovittiin vammaisneuvoston tutustuminen 26.8.2022 klo 12. Asiassa yhteyshenkilönä toimii Anna Yliniemi. 

7.	Puheenjohtaja päätti kokouksen klo 16.10. 

Ritva Kivelä			Susanna Takala
Puheenjohtaja		Sihteeri. 

Pöytäkirjan tarkastivat ___.___.________

Raimo Äärelä		Lauri Siirtola